CELEX: 52007PC0351
Language: lt
Date: 2007-06-21
Title: Pasiūlymas Tarybos sprendimas dėl Europos bendrijos ir Juodkalnijos Respublikos laikinojo susitarimo dėl prekybos ir su prekyba susijusių reikalų pasirašymo ir sudarymo

Svarbus teisinis pranešimas

|

52007PC0351

	[pic] | EUROPOS BENDRIJŲ KOMISIJA |Briuselis, 21.6.2007KOM(2007) 351 galutinis2007/0120 (ACC)PasiūlymasTARYBOS SPRENDIMASdėl Europos bendrijos ir Juodkalnijos Respublikos laikinojo susitarimo dėl prekybos ir su prekyba susijusių reikalų pasirašymo ir sudarymo(pateikta Komisijos)AIŠKINAMASIS MEMORANDUMAS1. Pridedamas Tarybos sprendimo pasiūlymas yra teisinis dokumentas, kurio pagrindu galima pasirašyti ir sudaryti Europos bendrijos ir Juodkalnijos Respublikos (toliau – Juodkalnijos) laikinąjį stabilizacijos ir asociacijos susitarimą[1].2. Laikydamasi 2006 m. liepos 24 d. Tarybos priimtų derybų nurodymų 2007 m. kovo 15 d. Komisija užbaigė derybas su Juodkalnija dėl Stabilizacijos ir asociacijos susitarimo (SAS). Komisija siūlo Tarybai tuo pačiu metu pasirašyti SAS, bet SAS įsigalioja tik jį ratifikavus Juodkalnijai, Bendrijai ir valstybėms narėms.4. Kol SAS neratifikuotas, remdamasi derybų nurodymais ir SAS 139 straipsniu, Komisija siūlo sudaryti Laikinąjį susitarimą, kad SAS prekybos ir su prekyba susijusios nuostatos įsigaliotų, kai tik bus pasirašytas SAS. Komisija susitarė su Juodkalnija dėl Laikinojo susitarimo teksto ir 2006 m. vasario 28 d. jį parafavo.5. Kartu su Laikinuoju susitarimu bus toliau taikomos palankesnės prekybos nuolaidos, kurios buvo suteiktos 2000 m. rugsėjo 18 d. Tarybos reglamentu (EB) Nr. 2007/2000, įvedančiu išskirtines prekybos priemones, skirtas Europos Sąjungos stabilizavimo ir asocijavimo procese dalyvaujančioms arba su juo susijusioms šalims ir teritorijoms, iš dalies keičiančiu Reglamentą (EB) Nr. 2820/98 ir panaikinančiu Reglamentus (EB) Nr. 1763/1999 ir (EB) Nr. 6/2000[2].6. Komisija prašo Tarybos patvirtinti derybų rezultatus, pasirašyti ir sudaryti Laikinąjį susitarimą Europos bendrijos vardu remiantis pridedamu pasiūlymu.2007/0120 (ACC)PasiūlymasTARYBOS SPRENDIMASdėl Europos bendrijos ir Juodkalnijos Respublikos laikinojo susitarimo dėl prekybos ir su prekyba susijusių reikalų pasirašymo ir sudarymoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmąja pastraipa ir 300 straipsnio 3 dalies pirmuoju sakiniu,atsižvelgdama į Komisijos pasiūlymą,kadangi:(1) Kol neįsigaliojo 2007 m. ... d. Briuselyje pasirašytas Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimas, būtina patvirtinti Europos bendrijos ir Juodkalnijos Respublikos laikinąjį susitarimą dėl prekybos ir su prekyba susijusių reikalų.(2) Šiame Susitarime nurodytos komercinės nuostatos yra išskirtinio pobūdžio, jos susijusios su politika, vykdoma remiantis stabilizacijos ir asociacijos procesu, ir jos nesudarys Europos Sąjungai jokio precedento Bendrijos prekybos politikoje kitų trečiųjų šalių, kurios nėra Vakarų Balkanų šalys, atžvilgiu.(3) Todėl Susitarimas turėtų būti pasirašytas ir patvirtintas,NUSPRENDĖ:1 straipsnis1. Bendrijos vardu patvirtinamas Europos Bendrijų ir Juodkalnijos Respublikos laikinasis susitarimas dėl prekybos ir su prekyba susijusių reikalų, prie jo pridedami priedai ir protokolai ir prie Baigiamojo akto pridedama Europos bendrijos deklaracija.2. Šio straipsnio 1 dalyje nurodyti tekstai yra pridedami prie šio sprendimo.2 straipsnisTarybos Pirmininkas įgaliojamas paskirti asmenį (-is), kuriam (-iems) suteikiama teisė Bendrijos vardu pasirašyti Susitarimą ir deponuoti Susitarimo 60 straipsnyje numatytą patvirtinimo dokumentą.Priimta Briuselyje,Tarybos varduPirmininkas [1] Laikinasis susitarimas sudaromas, jeigu bus pasirašytas Stabilizacijos ir asociacijos susitarimas, kurį numatyta pasirašyti antrąjį arba trečiąjį 2007 m. ketvirtį Briuselyje. Kad Laikinasis susitarimas kuo greičiau įsigaliotų, vienu metu buvo pradėtos dvi procedūros.[2] OL L 240, 2000 9 23, p. 1. Reglamentas su paskutiniais pakeitimais, padarytais Reglamentu (EB) Nr. 1946/2005 (OL L 312, 2005 11 29, p. 1).